На основу члана 3. став 8. Закона о Царинској тарифи („Службени гласник РС”, бр. 62/05, 61/07, 5/09, 95/18 – др. закон и 91/19),

Влада доноси

УРЕДБУ

О ИЗМЕНИ И ДОПУНИ УРЕДБЕ

О УСКЛАЂИВАЊУ НОМЕНКЛАТУРЕ ЦАРИНСКЕ ТАРИФЕ

ЗА 2020. ГОДИНУ

Члан 1.

У Уредби о усклађивању номенклатуре Царинске тарифе за 2020. годину („Службени гласник РС”, бр. 85/19 и 13/20), у Делу II „Царинска тарифа”, Одељак XVIII „Оптички, фотографски, кинематографски, мерни, контролни, прецизни, медицински и хируршки инструменти и апарати; Сатови и часовници; Музички инструменти; Њихови делови и прибор”, у Глави 90 „Оптички, фотографски, кинематографски, мерни, контролни, прецизни, медицински и хируршки инструменти и апарати; Њихови делови и прибор”, речи: „Додатна напомена” замењују се речима: „Додатне напомене”.

После тачке 1. додаје се тачка 2, која гласи:

„2. За сврхе тарифног подброја 9021 10 10, под појмом „ортопедске справе” подразумевају се справе специјално конструисане за одређену ортопедску сврху, за разлику од производа који се могу користити у различите сврхе (нпр: производи за преоптерећене зглобове, лигаменте или тетиве, узроковане спортским активностима, куцањем на тастатури и производи који једноставно ублажавају бол у дефектном или дисфункционалном делу тела, нпр. изазвани упалом).

„Ортопедске справе” морају у потпуности да спрече специфични покрет дефектног или дисфункционалног дела тела (нпр: зглобови, лигаменти, тетиве) како би се искључиле накнадне повреде или накнадни телесни деформитети или погоршање таквих повреда или деформитета, за разлику од других производа, који не могу спречити специфичне покрете, иако спречавају рефлексне покрете (покрети који се врше подсвесно) путем релативне нефлексибилности тих производа, нпр: флексибилне шине, компресиони јастучићи, нееластични текстилни материјал, ограничења тракама типа „Velcro” (чичак трака).”.

Члан 2.

Ова уредба ступа на осмог дана од дана објављивања у „Службеном гласнику Републике Србије”.

05 Број: 110-4036/2020

У Београду, 21. маја 2020 године

В Л А Д А

ПРЕДСЕДНИК

Ана Брнабић, с.р.